คือว่าไปที่พม่ามาค่ะเป็นประมาณต่างจังหวัดของพม่า ตอนกลางคืนจะมีแมลงเล็กใหญ่บินอยู่ตรงแสงไฟเยอะมาก ไม่รู้แมลงอะไรเต็มไปหมด อยู่ไปซัก3-4วันรู้สึกปวดหูมากโดนนิดเดียวคือปวดเลย ไม่รู้ว่าเกิดจากการที่น้ำเข้าหูหรือมาจากแมลงเข้าหูหรืออะไรกินยาแก้ปวดแก้อักเสบไปหายสักพักก็เป็นอีกประมาณ2อาทิตย์ (พอดีแถวๆนั้นเป็นต่างจังหวัดไม่มี่รพ.หรือคลีนิค)พอกลับไทยเอาคัตเติ้ลบัตมาปั่นๆแคะๆได้ขี้หูออกมาเยอะมาก เป็นสีดำๆน้ำตาลๆเปียกๆ รู้สึกยังไม่พอเลยเอากิ๊ฟดำมาแคะ ออกมาเยอะประมาณเมล็ดถั่วเขียว2เม็ด หายปวดขึ้นมาก แต่ยังปวดนิดๆเหมือนปวดแผลปวดช้ำเบาๆ (แต่ไม่รู้ว่าเป็นแผลรึปล่าว) แคะเท่าไรก็ไม่หมดออกมาเรื่อยๆไม่มีการเปลี่ยนแปลง เป็นทั้งสองข้าง ไม่ทราบว่าเป็นอาการของอะไร ควรไปพบแพทย์มั้ย ถ้าปล่อยเอาไว้อาจจะเกิดอะไรขึ้นมั้ย ช่วยตอบทีค่ะ
อาการขี้หูมาก แสดงว่า มีการรบกวนในรูหู อาจเป็นการติดเชื้อ หรือฝุ่นละอองมาก น้ำไม่สะอาด มีเชื้อราที่เข้าไปรบกวน หรือแม้แต่แมลงเล็กๆ ก็เป็นได้ ร่างกายจะสร้างขี้หูมาขัดขวางไม่ให้เชื้อโรคหรือแมลงพวกนี้เข้าไปได้ มันจะตายเสียตั้งแต่อยู่ภายนอก ยิ่งมีมาก ต่อมในรูหูก็จะยิ่งขับขี้หูออกมามากยิ่งขึ้นคำแนะนำ 1 เป็นอาการของปฏิกิริยาป้องกันตัวเองของหูครับ ไม่ต้องกังวล2. ควรไปพบแพทย์เพื่อความปลอดภัย ตรวจให้แน่ใจว่าไม่มีอะไรนอกเหนือจากนี้ เช่น อาการของแก้วหูอักเสบ แพทย์จะได้ใช้น้ำยาทำให้ขี้หูอ่อนนุ่มแล้วดูดออก และอาจสั่งยาล้างหู แก้หูอักเสบให้ครับ3.ถ้าปล่อยทิ้งไว้อาจเกิดการอักเสบของหูชั้นนอกหรือชั้นในได้ เกิดหูน้ำหนวก ซึ่งทำให้หูพิการไม่ได้ยินเสียงได้